সকাল থেকে বাংলাদেশির পাশাপাশি বিশ্বের বিভিন্ন দেশের ধর্মপ্রাণ মুসলমানরা কাসিনো পার্কে জড়ো হতে থাকেন। নানা দেশের নানা বর্ণের ভিন্ন ভাষাভাষী মানুষ এক কাতারে শামিল হয়ে ঈদের নামাজ আদায় করেন। প্রথম নামাজের জামাত অনুষ্ঠিত হয় সকাল সাড়ে ৭ টা। এছাড়া দ্বিতীয় জামাত অনুষ্ঠিত হয় সাড়ে ৮টায়। ঈদ জামাতে সামাজিক, রাজনৈতিক নেতাকর্মী ছাড়াও কমিউনিটির শীর্ষ ব্যক্তিরা অংশ নেন। স্পেনের সবচেয়ে বড় মসজিদ ভেনতাসে সকাল ৯টায় হাজারো মুসল্লির উপস্থিতিতে ঈদের নামাজের জামায়াত অনুষ্ঠিত হয়।